การกำกับดูแลกิจการและการควบคุมภายใน

  คณะกรรมการบริษัทได้ให้ความสำคัญต่อการปฏิบัติตามหลักการกำกับดูแลกิจการที่ดี
  เพื่อเพิ่มความโปร่งใส และเพิ่มความเชื่อมั่นให้แก่ผู้ถือหุ้น ผู้ลงทุน และผู้เกี่ยวข้องทุกฝ่าย
  จึงได้มีการกำหนดนโยบายสนับสนุนการกำกับดูแลกิจการ โดยครอบคลุมหลักการสำคัญ 15 ข้อ
  ดังนี้

 นโยบายเกี่ยวกับการกำกับดูแลกิจการ

  คณะกรรมการบริษัทได้ตระหนักถึงบทบาท
  และหน้าที่ความรับผิดชอบของคณะกรรมการในการสร้างเสริมให้เกิดการกำกับดูแลกิจการที่ดี
  เพื่อเพิ่มขีดความสามารถในการแข่งขันของกิจการ และความเชื่อมั่นให้แก่ผู้ถือหุ้น ผู้ลงทุน
  และผู้ที่เกี่ยวข้องทุกฝ่าย ด้วยการบริหารงานอย่างมีประสิทธิภาพและโปร่งใส
  มีนโยบายให้บริษัทเปิดเผยข้อมูลที่สำคัญของบริษัทอย่างถูกต้อง ครบถ้วน
  และทันเวลาตามข้อกำหนดของสำนักงาน ก.ล.ต. และตลาดหลักทรัพย์ฯ
  และส่งเสริมให้กรรมการบริษัทดำเนินงานโดยยึดถือปฏิบัติตาม
  “ข้อพึงปฏิบัติที่ดีสำหรับกรรมการบริษัทจดทะเบียน” และ
  “แนวทางปฏิบัติที่ดีของคณะกรรมการตรวจสอบ” ที่ตลาดหลักทรัพย์แห่งประเทศไทยให้แนวทางไว้

 ผู้ถือหุ้น : สิทธิและความเท่าเทียมกัน

  บริษัทตระหนักถึงสิทธิของผู้ถือหุ้นในการได้รับข้อมูลของบริษัทอย่างถูกต้อง ครบถ้วน เพียงพอ
  ทันเวลา และเท่าเทียมกัน เพื่อประกอบการตัดสินใจในการประชุมผู้ถือหุ้น ดังนั้น
  บริษัทจึงได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ความเห็นของคณะกรรมการในทุกวาระ
  และแผนที่ของสถานที่จัดประชุมส่งให้ผู้ถือหุ้นล่วงหน้าก่อนการประชุมไม่น้อยกว่า 14 วัน
  พร้อมทั้งประกาศลงในหนังสือพิมพ์รายวันภาษาไทยเรื่องคำบอกกล่าวเรียกประชุมสามัญผู้ถือหุ้น
  ติดต่อกันไม่น้อยกว่า 3 วันและก่อนวันประชุมไม่น้อยกว่า 3 วัน
  พร้อมทั้งอำนวยความสะดวกแก่ผู้ถือหุ้นที่ไม่สามารถเข้าร่วมประชุมได้ด้วยตนเอง
  โดยเพิ่มทางเลือกให้ผู้ถือหุ้นสามารถมอบฉันทะให้บุคคลใดบุคคลหนึ่ง หรือกรรมการอิสระ
  หรือกรรมการผู้จัดการเข้าร่วมประชุมและลงมติแทนได้
  โดยบริษัทจะเปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนการประชุม 1
  ชั่วโมง

  ในปี 2549 บริษัทมีการประชุมผู้ถือหุ้นทั้งหมด 1 ครั้ง
  โดยจะมีการชี้แจงวิธีการลงคะแนนและวิธีการนับคะแนนอย่างชัดเจนก่อนเริ่มการประชุม
  และระหว่างการประชุมจะเปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการแสดงความคิดเห็นและซักถามโดยให้เวลาอย่างเหมาะสม
  ทั้งนี้ บริษัทได้มีการจัดเก็บบัตรลงคะแนนไว้เพื่อให้สามารถตรวจสอบได้ภายหลัง
  รวมทั้งได้บันทึกมติที่ประชุมโดยแบ่งเป็นจำนวนเสียงที่เห็นชอบ ไม่เห็นชอบ
  และงดออกเสียงในแต่ละวาระไว้เป็นลายลักษณ์อักษรในรายงานการประชุม
  และมีการบันทึกคำถาม คำชี้แจง และความคิดเห็นของที่ประชุมไว้อย่างครบถ้วน

  นอกจากนี้ บริษัทยังให้ความสำคัญต่อการเปิดเผยข้อมูลข่าวสารที่ถูกต้อง ครบถ้วน ทันเวลา
  และโปร่งใสแก่ผู้ถือหุ้น โดยมีการเปิดเผยเอกสารเชิญประชุม
  และรายงานการประชุมบนเว็บไซต์ของบริษัทเพื่อให้ผู้ถือหุ้นได้รับทราบข้อมูลอย่างทั่วถึง

 สิทธิของผู้มีส่วนได้เสียกลุ่มต่าง ๆ

  เนื่องจากบริษัทได้ตระหนักถึงแรงสนับสนุนจากผู้มีส่วนได้เสียต่าง ๆ
  ซึ่งจะสร้างความสามารถในการแข่งขันและสร้างกำไรให้บริษัท ดังนั้น
  บริษัทจึงให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
  พนักงานและผู้บริหารของบริษัท หรือผู้มีส่วนได้เสียภายนอก ได้แก่ คู่แข่ง เจ้าหนี้ ภาครัฐ
  และหน่วยงานอื่นๆ ที่เกี่ยวข้อง รายละเอียด ดังนี้

-   ผู้ถือหุ้น : บริษัทมุ่งมั่นพัฒนาให้ธุรกิจมีผลประกอบการที่ดี มีความมั่นคง
    เพื่อให้เกิดมูลค่าเพิ่มแก่ผู้ถือหุ้นในระยะยาว

-   พนักงาน : บริษัทได้ปฏิบัติกับพนักงานอย่างเท่าเทียม เป็นธรรม และให้ผลตอบแทนที่เหมาะสม
    มุ่งสร้างวัฒนธรรมและบรรยากาศในการทำงานที่ดี
    และให้ความสำคัญต่อการดูแลสวัสดิการของพนักงาน

-   เจ้าหนี้ : บริษัทปฏิบัติตามเงื่อนไขการกู้ยืมเงินตามข้อตกลง

-   ลูกค้า : บริษัทเอาใจใส่ และรับผิดชอบต่อลูกค้า รักษาความลับของลูกค้า

-   คู่แข่งขัน : บริษัทประพฤติตามกรอบกติกาการแข่งขันที่ดี
    หลักเลี่ยงวิธีการที่ไม่สุจริตเพื่อทำลายคู่แข่ง

 การประชุมผู้ถือหุ้น

  ในการประชุมผู้ถือหุ้นของบริษัททุกครั้ง บริษัทจะเลือกสถานที่และเวลาจัดประชุมที่เหมาะสม
  และสะดวกในการเดินทางเข้าร่วมประชุมของผู้ถือหุ้น โดยในปี 2549
  บริษัทได้มีการประชุมผู้ถือหุ้นจำนวน 1 ครั้ง คือการประชุมใหญ่สามัญผู้ถือหุ้นประจำปี 2549
  เมื่อวันที่ 10 เมษายน 2549 ซึ่งในการประชุมครั้งนี้กรรมการเข้าร่วมประชุมทุกท่าน
  โดยผู้สอบบัญชีของบริษัทได้เข้าร่วมประชุมเพื่อชี้แจง และตอบข้อซักถามจากผู้ถือหุ้นด้วย
  ในระหว่างการประชุม มีการพิจารณาและลงคะแนนเรียงตามวาระที่กำหนด ทั้งนี้
  ประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
  สอบถาม แสดงความคิดเห็นและให้ข้อเสนอแนะต่าง ๆ
  รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
  และจัดส่งให้แก่หน่วยงานทางการภายในระยะเวลา 14 วันนับแต่วันประชุมผู้ถือหุ้น
  พร้อมทั้งเปิดเผยรายงานการประชุมบนเว็บไซต์ของบริษัทด้วย

  ในด้านการจ่ายเงินปันผล บริษัทได้มีการประสานกับบริษัท ศูนย์รับฝากหลักทรัพย์ (ประเทศไทย)
  จำกัด
  เข้าร่วมโครงการนำเงินปันผลเข้าบัญชีเงินฝากธนาคารให้กับผู้ถือหุ้นเพื่ออำนวยความสะดวกให้ผู้ถือหุ้นให้ได้รับเงินปันผลตรงเวลา
  ป้องกันปัญหาเรื่องเช็คชำรุด สูญหาย หรือส่งถึงผู้ถือหุ้นล่าช้า

 ภาวะผู้นำ และวิสัยทัศน์

  คณะกรรมการประกอบด้วยบุคคลในหลายสาขาอาชีพ มีภาวะผู้นำ มีวิสัยทัศน์
  และมีความเป็นอิสระในการตัดสินใจ เพื่อประโยชน์สูงสุดของบริษัทและผู้ถือหุ้นโดยรวม
  คณะกรรมการทุกท่านได้มีส่วนร่วมในการให้ความเห็นชอบต่อกลยุทธ์ แผนธุรกิจ
  และงบประมาณของบริษัท
  ตลอดจนกำกับดูแลให้ฝ่ายจัดการดำเนินงานให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผลสูงสุด
  มีระบบการแบ่งแยกบทบาทหน้าที่ความรับผิดชอบระหว่างคณะกรรมการชุดต่างๆ อย่างชัดเจน ดังนี้

  อำนาจของคณะกรรมการบริษัท

1.  คณะกรรมการบริษัท มีอำนาจดูแลและจัดการบริษัทให้ดำเนินธุรกิจไปตามกฎหมาย วัตถุประสงค์
    และข้อบังคับของบริษัท รวมทั้งมติของที่ประชุมผู้ถือหุ้น

2.  คณะกรรมการบริษัท มีอำนาจเลือกกรรมการคนหนึ่งเป็นประธานกรรมการ
    และจะเลือกรองประธานกรรมการก็ได้ ตามที่คณะกรรมการเห็นสมควร

3.  คณะกรรมการบริษัท มีอำนาจแต่งตั้งกรรมการคนหนึ่งเป็นกรรมการผู้จัดการ
    โดยให้มีอำนาจหน้าที่ตามที่คณะกรรมการเห็นสมควร

4.  คณะกรรมการบริษัท มีอำนาจพิจารณากำหนด
    และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท

  หน้าที่ของคณะกรรมการบริษัท

1.  ดูแลและจัดการบริษัทให้ดำเนินธุรกิจไปตามกฎหมาย วัตถุประสงค์ และข้อบังคับของบริษัท
    รวมทั้งมติของที่ประชุมผู้ถือหุ้น

2.  คณะกรรมการต้องเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเป็นกรรมการ

3.  คณะกรรมการต้องจัดให้มีการประชุมผู้ถือหุ้นเป็นการประชุมใหญ่สามัญประจำปี
    ภายในสี่เดือนนับแต่วันสิ้นสุดของรอบปีบัญชีของบริษัท การประชุมผู้ถือหุ้นคราวอื่นนอกจากนี้
    ให้เรียกว่าการประชุมวิสามัญ
    โดยคณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

4.  คณะกรรมการต้องประชุมกันอย่างน้อยสามเดือนต่อหนึ่งครั้ง

5.  คณะกรรมการต้องจัดให้มีการทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
    เสนอต่อที่ประชุมผู้ถือหุ้นในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุนนี้
    คณะกรรมการต้องจัดให้มีผู้สอบบัญชีตรวจสอบให้เสร็จก่อนนำเสนอต่อที่ประชุมผู้ถือหุ้น

  อำนาจหน้าที่ และความรับผิดชอบ ของคณะกรรมการบริหาร

1.  มีหน้าที่ในการบริหารกิจการของบริษัทให้เป็นไปตามวัตถุประสงค์การประกอบกิจการของบริษัท
    ทั้งนี้ ตามนโยบาย ข้อบังคับ หรือคำสั่งใดๆ ที่คณะกรรมการบริษัทกำหนด

2.  มีอำนาจอนุมัติ และ / หรือ เห็นชอบแก่การดำเนินการใดๆ ตามปกติ
    และอันเป็นการบริหารกิจการของบริษัทเป็นการทั่วไป

3.  พิจารณากลั่นกรองนโยบาย เป้าหมาย แผนงานประจำปีของบริษัท
    งบประมาณประจำปีของบริษัท และข้อพิจารณาต่างๆ
    ที่จะได้มีการนำเสนอต่อคณะกรรมการบริษัทเพื่อพิจารณาอนุมัติ หรือพิจารณาให้ความเห็นชอบ
    ทั้งนี้ ตามที่กำหนดไว้ในข้อบังคับ หรือคำสั่งของคณะกรรมการบริษัท

4.  พิจารณา แนวทาง นโยบาย และเป้าหมายการลงทุน
    ก่อนนำเสนอขอความเห็นชอบจากคณะกรรมการบริษัท
    เพื่อกำหนดเป็นกรอบการดำเนินการให้ฝ่ายจัดการนำไปปฏิบัติในการปฏิบัติงานต่อไป

5.  ปฏิบัติการอื่นใดตามที่คณะกรรมการของบริษัทมอบหมาย

  อำนาจหน้าที่ และความรับผิดชอบ ของคณะกรรมการตรวจสอบ

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมาย

  อำนาจหน้าที่ และความรับผิดชอบ ของคณะกรรมการสรรหาและกำหนดค่าตอบแทน

1.  เสนอแนวทางและวิธีการ การจ่ายค่าตอบแทนให้แก่คณะกรรมการบริษัท
    และคณะกรรมการชุดต่าง ๆ ที่คณะกรรมการบริษัทแต่งตั้ง

2.  ทบทวนอัตราค่าตอบแทนของกรรมการ โดยพิจารณาจากหน้าที่ความรับผิดชอบ
    สถานะทางการเงินของบริษัท ระดับอัตราค่าตอบแทนของธุรกิจใกล้เคียง
    และนำเสนอเพื่อขออนุมัติจากผู้ถือหุ้น

3.  พิจารณานำเสนอนโยบายให้มีการกำหนดอัตราค่าตอบแทนและผลประโยชน์โดยรวมที่สามารถชักนำ
    รักษาไว้ และจูงใจพนักงานที่มีความสามารถและมีคุณสมบัติตามต้องการ

4.  พิจารณางบประมาณการขึ้นเงินเดือน
    การเปลี่ยนแปลงเงินเดือนและผลตอบแทนประจำปีของบริษัท
    ก่อนนำเสนอคณะกรรมการบริหารและคณะกรรมการบริษัท

5.  ช่วยคณะกรรมการบริหารและคณะกรรมการบริษัทในการประเมินผลการปฏิบัติงาน
    และความสามารถในการดำเนินงานของกรรมการผู้จัดการ
    โดยพิจารณาจากวัตถุประสงค์ในระยะสั้นและระยะยาว และเป้าหมายที่เกี่ยวโยงกับแผนธุรกิจ

6.  พิจารณาคัดเลือกบุคคลที่มีคุณสมบัติเหมาะสมที่จะดำรงตำแหน่งกรรมการบริษัท
    และนำเสนอต่อคณะกรรมการบริษัท เพื่อนำชื่อเสนอต่อที่ประชุมผู้ถือหุ้น
    หรือนำเสนอต่อคณะกรรมการบริษัทเพื่อพิจารณาแต่งตั้ง

7.  พิจารณาคัดเลือกบุคคลที่เหมาะสมที่จะดำรงตำแหน่งกรรมการผู้จัดการ
    และนำเสนอต่อคณะกรรมการบริษัทเพื่อพิจารณาแต่งตั้ง

8.  ปฏิบัติงานอื่นใดตามที่คณะกรรมการบริษัทมอบหมาย

  อำนาจหน้าที่ของกรรมการผู้จัดการ

  เพื่อประโยชน์ในการบริหารงานของบริษัท ให้มีประสิทธิภาพ ความรวดเร็ว
  และความคล่องตัวในการดำเนินกิจการของบริษัท ให้กรรมการผู้จัดการมีอำนาจหน้าที่ดูแล บริหาร
  ดำเนินงาน และปฏิบัติงานประจำตามปกติธุรกิจเพื่อประโยชน์ของบริษัท
  ให้เป็นไปตามวัตถุประสงค์และข้อบังคับของบริษัท ตลอดจนระเบียบ มติ นโยบาย แผนงาน
  และงบประมาณที่ได้รับมอบหมายจากคณะกรรมการ ภายใต้กรอบของกฎหมาย
  และขอบเขตอำนาจที่คณะกรรมการบริษัทกำหนด
  โดยมอบอำนาจให้กรรมการผู้จัดการมีอำนาจกระทำการแทนบริษัท
  รวมทั้งมอบอำนาจช่วงให้แก่ผู้บริหาร และ/หรือพนักงาน และ/หรือบุคคลอื่นใดตามที่เห็นสมควร
  เว้นแต่กรณีดังต่อไปนี้ กรรมการผู้จัดการจะต้องได้รับการอนุมัติจากคณะกรรมการบริหาร
  หรือคณะกรรมการบริษัท (แล้วแต่กรณี) จึงจะสามารถทำได้ ได้แก่

1.  การลงทุนในการพัฒนาโครงการใด ๆ ก็ตามที่ไม่อยู่ในนโยบายประจำปีของบริษัท

2.  การจัดหา ซื้อ หรือรับโอนที่ดิน หรืออสังหาริมทรัพย์อื่นใด
    เพื่อนำมาใช้ในกิจการงานของบริษัทฯ ตลอดจนการขออนุญาตหรือดำเนินการใดๆ
    กับหน่วยงานราชการที่เกี่ยวข้อง เพื่อให้การดังกล่าวสำเร็จลุล่วง

3.  การนำสิทธิ หรือกรรมสิทธิ์ในที่ดิน หรืออสังหาริมทรัพย์ที่เป็นทรัพย์สินของบริษัทฯ
    ไปวางเป็นประกันแก่บุคคล และ/หรือ คณะบุคคล และ/หรือ นิติบุคคล และ/หรือ ส่วนราชการ
    และ/หรือ องค์กรของรัฐ เพื่อประโยชน์ในการดำเนินงานของบริษัทฯ

4.  การขอเปิดบัญชีเงินฝากประเภทต่าง ๆ การขอวงเงินกู้เบิกเกินบัญชี และการขอใช้บริการต่าง
    ๆ กับธนาคารพาณิชย์ รวมทั้งการขอเปิดบัญชีเงินฝากหรือยกเลิกการใช้บริการดังกล่าว

5.  การพิจารณาอนุมัติโครงสร้างองค์กร โครงสร้างเงินเดือน โครงการดำเนินงาน
    และงบประมาณประจำปี

 ความขัดแย้งของผลประโยชน์

  ตลอดปีที่ผ่านมา
  คณะกรรมการและฝ่ายจัดการมีการพิจารณาความขัดแย้งของผลประโยชน์อย่างรอบคอบด้วยความซื่อสัตย์สุจริต
  และเพื่อผลประโยชน์ของบริษัทโดยรวมเป็นสำคัญ
  โดยมีการเปิดเผยข้อมูลอย่างครบถ้วนในหมายเหตุประกอบงบการเงินของบริษัท
  ทั้งนี้บริษัทได้มีการถือปฏิบัติมาโดยตลอดว่า ในกรณีที่มีกรรมการที่มีส่วนเกี่ยวข้องในเรื่องใด
  กรรมการท่านนั้นต้องเปิดเผยให้ที่ประชุมทราบถึงความสัมพันธ์และความเกี่ยวโยงดังกล่าว
  และในการอนุมัติต้องยึดหลักผลประโยชน์ของบริษัทเป็นหลัก
  โดยกรรมการที่มีส่วนเกี่ยวข้องจะไม่มีสิทธิในการออกเสียงในเรื่องดังกล่าว
  ทั้งนี้บริษัทได้เปิดเผยรายละเอียดของรายการระหว่างกันไว้ในรายงานประจำปี และแบบ 56-1
  แล้ว

 จริยธรรมธุรกิจ

  บริษัทไม่ได้มีการออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
  อย่างไรก็ตาม
  คณะกรรมการบริษัทได้มีการประชุมเกี่ยวกับเรื่องการปฏิบัติตามหลักการกำกับดูแลกิจการที่ดี 15
  ข้อ
  และได้มีการกำหนดจริยธรรมธุรกิจที่พึงมีของกรรมการเพื่อให้กรรมการแต่ละท่านใช้เป็นแนวทางในการปฏิบัติหน้าที่ตามภารกิจของบริษัทแล้วในรายงานการประชุมคณะกรรมการ
  ส่วนในด้านพนักงานได้มีการกำหนดแนวทางดังกล่าวไว้แล้วในระเบียบข้อบังคับของบริษัท
  รวมถึงกำหนดบทลงโทษทางวินัยไว้ ซึ่งที่ผ่านมา กรรมการ ผู้บริหาร
  และพนักงานทุกคนก็ได้มีการปฏิบัติหน้าที่ตามภารกิจของบริษัทด้วยความซื่อสัตย์สุจริตและเที่ยงธรรมมาโดยตลอด

 การถ่วงดุลของกรรมการที่ไม่เป็นผู้บริหาร

  ณ 31 ธันวาคม 2549 โครงสร้างคณะกรรมการบริษัทประกอบด้วยกรรมการจำนวน 9 ท่าน ดังนี้

- กรรมการที่เป็นผู้บริหาร 5 ท่าน

- กรรมการที่ไม่เป็นผู้บริหาร 1 ท่าน

- กรรมการอิสระ (กรรมการตรวจสอบ) 3 ท่าน

  การที่สัดส่วนจำนวนกรรมการอิสระของบริษัทอยู่ในระดับ 1 ใน 3 ของจำนวนกรรมการทั้งคณะ
  และโครงสร้างของบริษัท ประธานกรรมการบริษัทไม่ได้เป็นบุคคลคนเดียวกับกรรมการผู้จัดการ
  ดังนั้น จึงมั่นใจได้ว่า
  กรรมการดังกล่าวได้มีการปฏิบัติหน้าที่อย่างเต็มที่ในฐานะที่เป็นตัวแทนของผู้ถือหุ้น
  และมีการถ่วงดุลกันอย่างเหมาะสม

  โดยบริษัทได้กำหนด นิยามของกรรมการอิสระ มีคุณสมบัติดังนี้

(1) ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

(2) ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

(3) ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

(4) ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  ทั้งนี้ กรรมการอิสระทุกท่านสามารถปฏิบัติภารกิจ แสดงความเห็น
  หรือรายงานตามที่พึงจะเป็นได้โดยอิสระตามภารกิจที่ได้รับมอบหมายจากคณะกรรมการบริษัท
  โดยไม่อยู่ภายใต้อิทธิพลของกลุ่มบุคคลใด

10.9 การรวมหรือแยกตำแหน่ง

  ประธานกรรมการบริษัทไม่เป็นบุคคลเดียวกันกับกรรมการผู้จัดการ และไม่มีความสัมพันธ์ใด ๆ
  กับฝ่ายบริหาร
  เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
  และโครงสร้างคณะกรรมการของบริษัทประกอบด้วยกรรมการที่เป็นอิสระจำนวน 1 ใน 3
  ของกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

10.10 ค่าตอบแทนกรรมการและผู้บริหาร

  ค่าตอบแทนกรรมการ

  บริษัทมีนโยบายจ่ายค่าตอบแทนกรรมการให้อยู่ในระดับใกล้เคียงกับอุตสาหกรรม
  และเพียงพอที่จะรักษากรรมการให้คงอยู่กับบริษัท
  แต่ในขณะเดียวกันก็จะต้องคำนึงถึงผลการดำเนินงานของบริษัทด้วย
  โดยคณะกรรมการสรรหาและกำหนดค่าตอบแทนจะเป็นผู้พิจารณา
  และนำเสนอต่อคณะกรรมการบริษัทในการกำหนดค่าตอบแทนของคณะกรรมการบริษัท
  เพื่อนำเสนอขออนุมัติจากที่ประชุมผู้ถือหุ้น มีรายละเอียดดังนี้

  คณะกรรมการบริษัท : ประธานกรรมการ ได้รับค่าตอบแทนเดือนละ 30,000 บาท
  กรรมการที่เหลือได้ค่าตอบแทนเดือนละ 20,000 บาท โดยในการประชุมคณะกรรมการบริษัท
  จะไม่การจ่ายค่าเบี้ยประชุม

  คณะกรรมการบริหาร : ประธานกรรมการบริหาร ได้รับค่าเบี้ยประชุมครั้งละ 25,000 บาท
  กรรมการบริหาร ได้รับค่าเบี้ยประชุมครั้งละ 22,000 บาท
  โดยกรรมการผู้จัดการเป็นกรรมการบริหารและได้รับค่าเบี้ยประชุมเช่นเดียวกับกรรมการบริหาร

  คณะกรรมการตรวจสอบ : ประธานกรรมการตรวจสอบ ได้รับค่าเบี้ยประชุมครั้งละ 25,000
  บาท กรรมการตรวจสอบ ได้รับค่าเบี้ยประชุมครั้งละ 22,000 บาท

  คณะกรรมการสรรหาและกำหนดค่าตอบแทน : ประธานกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 25,000 บาท ส่วนกรรมการสรรหาและกำหนดค่าตอบแทน
  ได้รับค่าเบี้ยประชุมครั้งละ 22,000 บาท

  ทั้งนี้ ค่าตอบแทนของคณะกรรมการทั้งหมด
  บริษัทได้มีการนำเสนอต่อที่ประชุมผู้ถือหุ้นเพื่อขออนุมัติแล้วในการประชุมใหญ่สามัญผู้ถือหุ้นประจำปี
  2549 เมื่อวันที่ 10 เมษายน 2549 และในปี 2549 บริษัทได้จ่ายค่าตอบแทนต่าง ๆ
  ให้แก่กรรมการและผู้บริหาร มีรายละเอียดดังนี้

(1) ค่าตอบแทนที่เป็นตัวเงิน

+-------------------+------+------+-------+---------+-------+--------+
| รายชื่อ             | ค่าตอ | ค่า   |       |         | โ     | รวม    |
|                   | บแทน | เบี้ยป |       |         | บนัสกร |        |
|                   | (    | ระชุม |       |         | รมการ |        |
|                   | รายเ |      |       |         |       |        |
|                   | ดือน) |      |       |         |       |        |
+===================+======+======+=======+=========+=======+========+
|                   |      | คณะ  | คณ    | คณะ     |       |        |
|                   |      | กรรม | ะกรรม | กรรมการ |       |        |
|                   |      | การบ | การตร | สรรหาแล |       |        |
|                   |      | ริหาร | วจสอบ | ะกำหนดค |       |        |
|                   |      |      |       | ่าตอบแทน |       |        |
+-------------------+------+------+-------+---------+-------+--------+
| 1. คุณชนินทร์        | 360  | 675  | 7     | 25,000  | 27    | 1,4    |
| เย็นสุดใจ           | ,000 | ,000 | 5,000 |         | 0,000 | 05,000 |
|                   |      |      |       |         |       |        |
| (ประธานกรรมการ)   |      |      |       |         |       |        |
+-------------------+------+------+-------+---------+-------+--------+
| 2. คุณสิทธิชัย        | 240  | 572  | 2     | 22,000  | 27    | 1,1    |
| สุขเจริญมิตร         | ,000 | ,000 | 2,000 |         | 0,000 | 26,000 |
|                   |      |      |       |         |       |        |
| (กรรมการบริหาร)    |      |      |       |         |       |        |
+-------------------+------+------+-------+---------+-------+--------+
| 3. คุณอุทัย สกุลครู    | 240  | 594  | 4     | 22,000  | 27    | 1,1    |
|                   | ,000 | ,000 | 4,000 |         | 0,000 | 70,000 |
| (กรรมการบริหาร)    |      |      |       |         |       |        |
+-------------------+------+------+-------+---------+-------+--------+
| 4. คุณชวลิต สาลีผล   | 240  | 125  | 22    | 22,000  | 27    | 8      |
|                   | ,000 | ,000 | 5,000 |         | 0,000 | 82,000 |
| (ประธ             |      |      |       |         |       |        |
| านกรรมการตรวจสอบ) |      |      |       |         |       |        |
+-------------------+------+------+-------+---------+-------+--------+
| 5. คุณวิเศษ ภานุทัต   | 240  | -    | 19    | -       | 27    | 7      |
|                   | ,000 |      | 8,000 |         | 0,000 | 08,000 |
| (กรรมการตรวจสอบ)  |      |      |       |         |       |        |
+-------------------+------+------+-------+---------+-------+--------+
| 6. คุณพินิจ วุฒิพันธุ์    | 240  | -    | 19    | -       | 27    | 7      |
|                   | ,000 |      | 8,000 |         | 0,000 | 08,000 |
| (กรรมการตรวจสอบ)  |      |      |       |         |       |        |
+-------------------+------+------+-------+---------+-------+--------+
| 7. คุณจิรวุฒิ บุญศิริ    | 160  | -    | -     | -       | 10    | 2      |
|                   | ,000 |      |       |         | 0,000 | 60,000 |
| (กรรมการ)         |      |      |       |         |       |        |
|                   |      |      |       |         |       |        |
| (ลาออกเมื่อ 8       |      |      |       |         |       |        |
| สิงหาคม 2549)      |      |      |       |         |       |        |
+-------------------+------+------+-------+---------+-------+--------+
| 8. คุณศุภณัฐ พงษ์เสริม | 240  | -    | -     | -       | 10    | 3      |
|                   | ,000 |      |       |         | 0,000 | 40,000 |
| (กรรมการ)         |      |      |       |         |       |        |
+-------------------+------+------+-------+---------+-------+--------+
| 9. คุณธีรภัทร์        | 240  | 594  | 19    | 22,000  | 10    | 1,1    |
| โกยสุขโข           | ,000 | ,000 | 8,000 |         | 0,000 | 54,000 |
|                   |      |      |       |         |       |        |
| (กรรมการผู้จัดการ)   |      |      |       |         |       |        |
+-------------------+------+------+-------+---------+-------+--------+
| 10. คุณอภิญญา       | 240  | -    | -     | -       | 10    | 3      |
| บริเวชชานนท์        | ,000 |      |       |         | 0,000 | 40,000 |
|                   |      |      |       |         |       |        |
| (กรรมการ)         |      |      |       |         |       |        |
+-------------------+------+------+-------+---------+-------+--------+
| รวม               | 2    | 2    | 96    | 113,000 | 2,02  | 8.0    |
|                   | ,440 | ,560 | 0,000 |         | 0,000 | 93,000 |
|                   | ,000 | ,000 |       |         |       |        |
+-------------------+------+------+-------+---------+-------+--------+

(2) ค่าตอบแทนอื่น ๆ

-   ค่าตอบแทนของตำแหน่งประธานกรรมการ เป็นค่ารับรองเดือนละ 20,000.- บาท

  ค่าตอบแทนผู้บริหาร

  ค่าตอบแทนผู้บริหาร และกรรมการผู้จัดการ
  เป็นไปตามหลักเกณฑ์และนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน
  โดยกรรมการผู้จัดการจะเป็นผู้พิจารณา
  และนำเสนอจำนวนค่าตอบแทนที่เหมาะสมต่อคณะกรรมการกำหนดค่าตอบแทน
  เพื่อพิจารณาอนุมัติและรายงานคณะกรรมการบริษัทเพื่อทราบ

  ในปี 2549 บริษัทมีผู้บริหารระดับผู้จัดการขึ้นไปจำนวน 10 คน
  โดยมีค่าตอบแทนในรูปของเงินเดือน โบนัส และกองทุนสำรองเลี้ยงชีพรวมจำนวน
  15,441,648.45 บาท

การประชุมคณะกรรมการ

  คณะกรรมการบริษัทมีการกำหนดประชุมโดยปกติอย่างน้อยปีละ 4 ครั้ง
  และมีการประชุมพิเศษเพิ่มตามความจำเป็น โดยแจ้งล่วงหน้าอย่างน้อย 7 วัน
  มีการกำหนดวาระชัดเจน และมีวาระพิจารณาติดตามผลการดำเนินงานเป็นประจำ
  ส่วนการเลขานุการซึ่งทำหน้าที่เสมือนเลขานุการ
  จะส่งเอกสารการประชุมให้กรรมการก่อนวันประชุมอย่างน้อยสามวัน
  เพื่อให้กรรมการมีเวลาในการพิจารณาเรื่องต่างๆ ที่ฝ่ายจัดการเสนออย่างรอบคอบ
  ยกเว้นเรื่องที่ไม่ประสงค์เปิดเผยเป็นลายลักษณ์อักษร ก็ให้นำเรื่องอภิปรายกันในที่ประชุม
  ปกติการประชุมแต่ละครั้งจะใช้เวลาประมาณ 2 ชั่วโมง
  โดยกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุมได้

  ในปี 2549 มีการประชุมทั้งหมด 45 ครั้ง แบ่งออกเป็นการประชุมคณะกรรมการคณะต่าง ๆ ดังนี้

+------------------+----------+-------+--------+--------+-----------+
| รายชื่อกรรมการ     | ตำแหน่ง   | การเ  |        |        |           |
|                  |          | ข้าร่วม |        |        |           |
|                  |          | ประชุม |        |        |           |
|                  |          | /     |        |        |           |
|                  |          | การ   |        |        |           |
|                  |          | ประชุม |        |        |           |
|                  |          | ทั้งหมด |        |        |           |
|                  |          | (ครั้ง) |        |        |           |
+------------------+----------+-------+--------+--------+-----------+
|                  |          | การปร | การประ | ก      | การประ    |
|                  |          | ะชุมคณ | ชุมคณะก | ารประช | ชุมคณะกรรม |
|                  |          | ะกรรม | รรมการ | ุมคณะกร | การสรร    |
|                  |          |       | บริหาร  | รมการต | หาและกำหน |
|                  |          | กา    |        | รวจสอบ | ดค่าตอบแทน |
|                  |          | รบริษัท |        |        |           |
+------------------+----------+-------+--------+--------+-----------+
| 1. นายชนินทร์      | ประธา    | 8 / 8 | 27 /   | 3 / 3  | 1 / 1     |
| เย็นสุดใจ          | นกรรมการ |       | 27     |        |           |
+------------------+----------+-------+--------+--------+-----------+
| 2. นายสิทธิชัย      | กรรม     | 6 / 8 | 27 /   | 1 / 1  | 1 / 1     |
| สุขเจริญมิตร        | การบริหาร |       | 27     |        |           |
+------------------+----------+-------+--------+--------+-----------+
| 3. นายอุทัย สกุลครู  | กรรม     | 7 / 8 | 26 /   | 2 / 2  | 1 / 1     |
|                  | การบริหาร |       | 27     |        |           |
+------------------+----------+-------+--------+--------+-----------+
| 4. นายชวลิต สาลีผล | ประธ     | 8 / 8 | 5 / 5  | 9 / 9  | 1 / 1     |
|                  | านกรรมกา |       |        |        |           |
|                  | รตรวจสอบ |       |        |        |           |
+------------------+----------+-------+--------+--------+-----------+
| 5. นายวิเศษ ภานุทัต | กรรมกา   | 8 / 8 | --     | 9 / 9  | -         |
|                  | รตรวจสอบ |       |        |        |           |
+------------------+----------+-------+--------+--------+-----------+
| 6. นายพินิจ วุฒิพันธุ์  | กรรมกา   | 8 / 8 | --     | 9 / 9  | -         |
|                  | รตรวจสอบ |       |        |        |           |
+------------------+----------+-------+--------+--------+-----------+
| 7. นายจิรวุฒิ บุญศิริ  | กรรมการ  | 7 / 7 | --     | --     | --        |
|                  |          |       |        |        |           |
| (ลาออกเมื่อ 8      |          |       |        |        |           |
| สิงหาคม 2549)     |          |       |        |        |           |
+------------------+----------+-------+--------+--------+-----------+
| 8. นางศุภณัฐ       | กรรมการ  | 7 / 8 | --     | --     | --        |
| พงษ์เสริม          |          |       |        |        |           |
+------------------+----------+-------+--------+--------+-----------+
| 9. นายธีรภัทร์      | กรรมก    | 8 / 8 | 27 /   | 9 / 9  | 1 / 1     |
| โกยสุขโข          | ารผู้จัดการ |       | 27     |        |           |
+------------------+----------+-------+--------+--------+-----------+
| 10. นางสาวอภิญญา  | กรรมการ  | 8 / 8 | --     | --     | --        |
| บริเวชชานนท์       |          |       |        |        |           |
+------------------+----------+-------+--------+--------+-----------+

  ทั้งนี้ การประชุมทุกครั้งได้มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

คณะอนุกรรมการ

ปัจจุบัน บริษัทมีคณะอนุกรรมการ 2 ชุด ได้แก่ คณะกรรมการตรวจสอบ (Audit Committee) และคณะกรรมการสรรหาและกำหนดค่าตอบแทน (Nomination and Remuneration Committee) ซึ่งทำหน้าที่ตามที่ระบุในข้อ 10.5 

ระบบการควบคุมและตรวจสอบภายใน

  คณะกรรมการตรวจสอบให้ความสำคัญกับระบบการควบคุมภายใน
  การควบคุมการปฏิบัติงานในเรื่องต่าง ๆ ตามข้อกำหนดกฎหมายและข้อบังคับของทางราชการ
  เพื่อดูแลให้กิจการของบริษัทสามารถดำเนินได้อย่างมีประสิทธิภาพ
  สัมฤทธิ์ผลตามที่ได้วางนโยบายแผนงานไว้ บริษัทยังคงดำรงไว้ซึ่งระบบการกำกับดูแล
  ควบคุมและตรวจสอบภายในเช่นเดียวกับในปีก่อน ดังต่อไปนี้

1.  บริษัทมีการประเมินอย่างสม่ำเสมอเกี่ยวกับปัจจัยเสี่ยงในการประกอบธุรกิจของบริษัทที่มีผลกระทบต่อการดำเนินธุรกิจของบริษัทอย่างมีนัยสำคัญ
    รวมทั้งมีการติดตามผล และมีข้อเสนอแนะมาตรการในการลดความเสี่ยงเหล่านั้น

2.  ในการควบคุมการปฏิบัติงานของฝ่ายจัดการ บริษัทมีการกำหนดขอบเขตอำนาจหน้าที่
    และอำนาจอนุมัติวงเงินของฝ่ายบริหารแต่ละระดับเป็นลายลักษณ์อักษรอย่างชัดเจน
    และมีการแบ่งแยกหน้าที่เพื่อการตรวจสอบซึ่งกันและกัน

3.  บริษัทมีการกำหนดและยึดถือนโยบายทางการบัญชีตามมาตรฐานการบัญชีที่รับรองทั่วไป
    และที่เหมาะสมกับธุรกิจของบริษัท มีการจัดเก็บเอกสารประกอบการบันทึกบัญชีต่างๆ
    ไว้เป็นหมวดหมู่

4.  บริษัทได้ให้หน่วยงานตรวจสอบภายในทำหน้าที่ตรวจสอบการปฏิบัติงานให้เป็นไปตามระเบียบข้อบังคับและกฎหมายที่เกี่ยวข้อง
    เพื่อให้เกิดความถูกต้อง และรายงานผลต่อฝ่ายจัดการและคณะกรรมการตรวจสอบ
    ตลอดจนติดตามให้มีการปรับปรุงแก้ไขข้อบกพร่องที่พบจากการตรวจสอบอย่างต่อเนื่อง

  นอกจากนี้บริษัทฯยังให้ความสำคัญถึงสถานการณ์ที่ผันผวนของบ้านเมืองและเศรษฐกิจในประเทศที่อาจส่งผลกระทบต่อการทำธุรกิจ
  บริษัทฯจึงได้มีระบบการติดตามทวงถามหนี้จากลูกค้าอย่างรัดกุมและมีประสิทธิภาพ
  ตลอดจนได้มีการตั้งสำรองหนี้สงสัยจะสูญไว้อย่างเพียงพอและเหมาะสมตามมาตรฐานบัญชีที่รับรองทั่วไป

  ทั้งนี้ ในการประชุมคณะกรรมการบริษัท ครั้งที่ 2/2550 เมื่อวันที่ 26 กุมภาพันธ์ 2550
  โดยมีกรรมการอิสระเข้าประชุมครบถ้วน
  คณะกรรมการบริษัทได้ประเมินระบบการควบคุมภายในโดยพิจารณาจากรายงานความเห็นของผู้สอบบัญชีต่อความเพียงพอและการปฏิบัติตามระบบการควบคุมภายใน
  และรายงานของคณะกรรมการตรวจสอบ
  โดยจากการที่คณะกรรมการบริษัทได้ประเมินระบบการควบคุมภายในของบริษัทฯ ในด้านต่างๆ 5
  ส่วน คือ องค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม คณะกรรมการบริษัทเห็นว่า บริษัทฯ
  มีระบบการควบคุมภายในอย่างเพียงพอและเหมาะสม
  คณะกรรมการบริษัทพอใจระบบการควบคุมภายในที่มีอยู่
  โดยผลจากการตรวจสอบเท่าที่ปรากฏจากหลักฐานเอกสารที่ตรวจสอบได้
  ไม่ปรากฏว่ามีการปฏิบัติที่ผิดกฎหมายหรือผิดข้อบังคับแต่อย่างใด
  การปฏิบัติที่ผิดพลาดที่ไม่ใช่สาระสำคัญ
  หน่วยงานตรวจสอบภายในได้แจ้งให้ฝ่ายจัดการและหน่วยงานที่เกี่ยวข้องทราบและดำเนินการแก้ไขแล้ว

รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินของบริษัท
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวังที่สุดในการจัดทำ
  รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

  ในการนี้ คณะกรรมการได้มอบหมายให้คณะกรรมการตรวจสอบ ตรวจสอบรายงานทางการเงิน
  โดยเน้นถึงความถูกต้อง โปร่งใส และเชื่อถือได้
  ซึ่งคณะกรรมการตรวจสอบได้จัดให้มีการจัดทำรายงานอธิบายถึงความรับผิดชอบของตนในการจัดทำรายงานทางการเงินผ่านสารจากคณะกรรมการตรวจสอบแล้วในรายงานประจำปี

  คณะกรรมการมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่
  31 ธันวาคม 2549

 ความสัมพันธ์กับผู้ลงทุน

  คณะกรรมการบริษัทได้เล็งเห็นถึงความสำคัญของการเปิดเผยข้อมูลที่มีความถูกต้อง ครบถ้วน
  โปร่งใส และทันเวลา ให้กับผู้ถือหุ้น ผู้ลงทุนโดยทั่วไป และผู้ที่เกี่ยวข้องอย่างเท่าเทียมกัน
  เพื่อใช้ประกอบการตัดสินใจในการลงทุน โดยผ่านช่องทางการเผยแพร่ข้อมูลต่าง ๆ
  ของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ ในส่วนงานด้านผู้ลงทุนสัมพันธ์นั้น
  บริษัทยังไม่ได้จัดตั้งหน่วยงานเฉพาะ
  เนื่องจากกิจการในการติดต่อกับผู้ลงทุนและนักวิเคราะห์ยังมีไม่มากนัก
  แต่ได้มอบหมายให้กรรมการผู้จัดการซึ่งเป็นผู้อยู่ในฐานะที่ดี
  และเหมาะสมที่สุดเป็นตัวแทนของบริษัทในการสื่อสารกับผู้ลงทุนที่เป็นสถาบัน
  และหน่วยงานภายนอกต่าง ๆ ที่เกี่ยวข้อง ทั้งนี้ ผู้ลงทุนสามารถดูข้อมูลบริษัทได้ที่ Website :
  www.sgf.co.th หรือสอบถามข้อมูลได้ที่ email address : investor@sgf.co.th